CELEX: 32020D1525
Language: fi
Date: 2020-10-16 00:00:00
Title: Komission täytäntöönpanopäätös (EU) 2020/1525, annettu 16 päivänä lokakuuta 2020, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa annetun täytäntöönpanopäätöksen 2013/764/EU liitteen muuttamisesta (tiedoksiannettu numerolla C(2020) 7008) (ETA:n kannalta merkityksellinen teksti)

20.10.2020   
               
               
                  FI
               
               
                  Euroopan unionin virallinen lehti
               
               
                  L 346/31
               
            
         KOMISSION TÄYTÄNTÖÖNPANOPÄÄTÖS (EU) 2020/1525,
         annettu 16 päivänä lokakuuta 2020,
         eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa annetun täytäntöönpanopäätöksen 2013/764/EU liitteen muuttamisesta
         
            
               (tiedoksiannettu numerolla C(2020) 7008)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2013/764/EU (3) säädetään eläinten terveyttä koskevista toimenpiteistä klassisen sikaruton torjumiseksi tietyissä jäsenvaltioissa tai niiden alueilla, sellaisina kuin ne esitetään mainitun täytäntöönpanopäätöksen liitteessä. Näihin toimenpiteisiin sisältyy kielto lähettää eläviä sikoja, tuoretta sianlihaa, raakalihavalmisteita ja sioista saatavia tuotteita tietyiltä kyseisessä liitteessä luetelluilta alueilta. Kyseisessä täytäntöönpanopäätöksessä vahvistettuja eläinten terveyttä koskevia toimenpiteitä sovelletaan rinnakkain neuvoston direktiivissä 2001/89/EY (4) vahvistettujen toimenpiteiden kanssa, ja niiden tarkoituksena on torjua klassisen sikaruton leviämistä erityisesti unionin tasolla.
                  
               
                     (2)
                  
                  
                     Täytäntöönpanopäätöksessä 2013/764/EU myös säädetään poikkeuksista elävien sikojen lähettämiskieltoon tietyiltä alueilta, kunhan noudatetaan tiettyjä edellytyksiä, valvonta mukaan luettuna.
                  
               
                     (3)
                  
                  
                     Kun otetaan huomioon direktiivin 2001/89/EY ja täytäntöönpanopäätöksen 2013/764/EU mukaisesti sovellettujen ja pysyvälle kasvi-, eläin-, elintarvike- ja rehukomitealle esitettyjen valvonta- ja torjuntatoimenpiteiden tehokkuus, kaikki täytäntöönpanopäätöksen 2013/764/EU liitteessä tällä hetkellä luetellut Latvian alueet olisi poistettava kyseisestä liitteestä, koska taudin epidemiologinen tilanne on suotuisa kyseisessä jäsenvaltiossa.
                  
               
                     (4)
                  
                  
                     Sen vuoksi päätöstä 2013/764/EU olisi muutettava.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Poistetaan komission täytäntöönpanopäätöksen 2013/764/EU liitteessä oleva 3 kohta.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 16 päivänä lokakuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 395, 30.12.1989, s. 13.
         
            (2)  EUVL L 224, 18.8.1990, s. 29.
         
            (3)  Komission täytäntöönpanopäätös 2013/764/EU, annettu 13 päivänä joulukuuta 2013, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa (EUVL L 338, 17.12.2013, s. 102).
         
            (4)  Neuvoston direktiivi 2001/89/EY, annettu 23 päivänä lokakuuta 2001, yhteisön toimenpiteistä klassisen sikaruton torjumiseksi (EYVL L 316, 1.12.2001, s. 5).